
ประกาศองค์การบริหารส่วนตำบลแม่เจ้าอยู่หัว
เรื่อง  เปลี่ยนแปลงประกาศสอบราคาจ้างโครงการปรับปรุงถนนสายเมไฟ  หมู่ที่  1 ลงวันที่  31  มีนาคม  2552
-------------------------------------------------------------------- 



ตามที่องค์การบริหารส่วนตำบลแม่เจ้าอยู่หัว  มีความประสงค์จะสอบราคาจ้าง โครงการปรับปรุงถนนสายเมไฟ  หมู่ที่  1
                     
-  ปรับปรุงถนนสายเมไฟ  หมู่ที่  1  เริ่มจากปากทางเข้าเมไฟ  ลงหินคลุกปรับปรุงถนนกว้างเฉลี่ย   4  เมตร             ยาว 1,000  เมตร  จำนวนปริมาณหินคลุกไม่น้อยกว่า  400  ลูกบาศก์เมตร  พร้อมเกรดเกลี่ยเรียบตลอดสาย
-  ติดตั้งป้ายประชาสัมพันธ์โครงการตามแบบมาตรฐาน  อบต.  จำนวน   1  ป้าย
                          ราคากลางของงานปรับปรุงถนนสายเมไฟ  หมู่ที่  1   ในการสอบราคาครั้งนี้เป็นเงินทั้งสิ้น   225,000  บาท
(สองแสนสองหมื่นห้าพันบาทถ้วน)  
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อเป็นผู้ถูกทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
3. มีผลงานก่อสร้างประเภทเดียวกัน ในวงเงินไม่น้อยกว่า     112,500  บาท

องค์การบริหารส่วนตำบลแม่เจ้าอยู่หัว ขอเปลี่ยนแปลงประกาศสอบราคาจ้างโครงการปรับปรุงถนนสายเมไฟ    หมู่ที่  1  ดังนี้


1. กำหนดดูสถานที่ก่อสร้าง  จากเดิมในวันที่   21  เมษายน  2552  เปลี่ยนเป็นในวันที่  29  เมษายน  2552  ระหว่างเวลา  09.30 น.  ถึง  12.00  น.     ณ ที่ทำการองค์การบริหารส่วนตำบลแม่เจ้าอยู่หัว และกำหนดรับฟังคำชี้แจงรายละเอียดเพิ่มเติม    จากเดิมในวันที่ 21  เมษายน  2552 เปลี่ยนเป็นในวันที่  29  เมษายน  2552  เวลา  13.00  น.   เป็นต้นไป  ณ ที่ทำการองค์การบริหารส่วนตำบลแม่เจ้าอยู่หัว หากไม่ได้รับฟังคำชี้แจงรายละเอียดเพิ่มเติม  และดูสถานที่ก่อสร้างในวันเวลาดังกล่าวให้ถือว่าผู้นั้นได้รับฟังคำชี้แจงรายละเอียดเพิ่มเติมและดูสถานที่แล้วจะนำมาเป็นข้ออ้างเพื่อการใด ไม่ได้ทั้งสิ้น 
2. กำหนดยื่นซองสอบราคา จากเดิมตั้งแต่วันที่  22 เมษายน 2552  ถึงวันที่  22  เมษายน  2552  เปลี่ยนเป็นตั้งแต่วันที่ 30 เมษายน 2552 ถึงวันที่  30 เมษายน  2552 ระหว่างเวลา 09.30 น. ถึง 10.00 น.ณ ศูนย์รวมข้อมูลข่าวการซื้อหรือการจ้างขององค์การบริหารส่วนตำบลระดับอำเภอ (เชียรใหญ่) และกำหนดเปิดซองสอบราคาจากเดิมในวันที่ 22 เมษายน  2552  เปลี่ยนเป็นในวันที่  30 เมษายน  2552  ตั้งแต่เวลา  13.00   น. เป็นต้นไป


3.  ผู้สนใจติดต่อขอรับ / ซื้อเอกสารสอบราคาในราคาชุดละ 1,000 บาท  ได้ที่  ส่วนการคลัง  องค์การบริหารส่วนตำบลแม่เจ้าอยู่หัว   จากเดิมระหว่างวันที่  1  เมษายน  2552   ถึงวันที่  21 เมษายน  2552  เปลี่ยนเป็นระหว่างวันที่ 1 เมษายน 2552 ถึงวันที่ 29 เมษายน 2552 ตั้งแต่เวลา 08.30 น.-16.30 น.และดูรายละเอียดได้ในเว็บไซต์  www.gprocurement.go.th
  ของกรมบัญชีกลาง และเว็บไซต์   www.maechaoyuhou.go.th    ขององค์การบริหารส่วนตำบลแม่เจ้าอยู่หัว   หรือสอบถามทางโทรศัพท์หมายเลข     0-7536-2300   ในวันและเวลาราชการ


       ประกาศ   ณ   วันที่   20  เดือน  เมษายน  พ.ศ. 2552




      
             (นายบำเพ็ญ   เจียะรัตน์)





            นายกองค์การบริหารส่วนตำบลแม่เจ้าอยู่หัว
เอกสารแนบท้าย  เอกสารสอบราคาจ้าง  เลขที่   2/2552
การจ้างทำ   โครงการปรับปรุงถนนสายเมไฟ  หมู่ที่  1
ตามประกาศองค์การบริหารส่วนตำบล  แม่เจ้าอยู่หัว   ลงวันที่  31  เดือน มีนาคม  พ.ศ. 2552
และตามประกาศองค์การบริหารส่วนตำบล  แม่เจ้าอยู่หัว   ลงวันที่  20  เดือน เมษายน  พ.ศ. 2552
--------------------------------------------------------------



องค์การบริหารส่วนตำบล แม่เจ้าอยู่หัว ซึ่งต่อไปนี้เรียกว่า “องค์การบริหารส่วนตำบล” มีความประสงค์จะสอบราคาจ้างโครงการปรับปรุงถนนสายเมไฟ  หมู่ที่  1
                     
-  ปรับปรุงถนนสายเมไฟ  หมู่ที่  1  เริ่มจากปากทางเข้าเมไฟ  ลงหินคลุกปรับปรุงถนนกว้างเฉลี่ย    4  เมตร   ยาว 1,000  เมตร  จำนวนปริมาณหินคลุกไม่น้อยกว่า  400  ลูกบาศก์เมตร  พร้อมเกรดเกลี่ยเรียบตลอดสาย
-  ติดตั้งป้ายประชาสัมพันธ์โครงการตามแบบมาตรฐาน  อบต.  จำนวน  1  ป้าย

ณ  บ้านคงคาล้อม  หมู่ที่ 1   ตำบลแม่เจ้าอยู่หัว อำเภอเชียรใหญ่  จังหวัดนครศรีธรรมราช นั้น

สำนักนายกรัฐมนตรีได้มีประกาศลงวันที่  14  เมษายน  2552  เรื่อง  ให้วันที่  16  - 17  เมษายน  2552       เป็นวันหยุดราชการ เพื่อรักษาความมั่นคงปลอดภัยให้กับประชาชนโดยรวมและเพื่อบูรณะฟื้นฟูพื้นที่ที่ได้รับผลกระทบจากสถานการณ์ความไม่สงบ  คณะรัฐมนตรีจึงมีมติให้วันที่  16-17  เมษายน  2552  เป็นวันหยุดราชการ

องค์การบริหารส่วนตำบลแม่เจ้าอยู่หัว จึงขอเปลี่ยนแปลงรายละเอียดข้อแนะนำและกำหนดในเอกสารสอบราคาจ้างเลขที่  2/2552  ลงวันที่  31  มีนาคม  2552  ข้อ  4.5   ดังต่อไปนี้ 


4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคา  โดยระบุว่า “ ใบเสนอราคาตามเอกสารสอบราคาเลขที่ 2/2552 ”  โดยยื่นโดยตรงต่อองค์การบริหารส่วนตำบล  จากเดิมตั้งแต่วันที่   22  เมษายน  2552   ถึงวันที่  22  เมษายน 2552  เปลี่ยนเป็นตั้งแต่วันที่  30  เมษายน  2552  ถึงวันที่  30  เมษายน  2552  ระหว่างเวลา  09.30 น. ถึง 10.00 น.  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)



เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซองสอบราคาจะเปิดซองสอบราคาจากเดิมในวันที่   22 เมษายน  2552  เปลี่ยนเป็นในวันที่  30  เมษายน  2552  ตั้งแต่เวลา    13.00  น.    เป็นต้นไป
องค์การบริหารส่วนตำบลแม่เจ้าอยู่หัว
วันที่    20  เดือน  เมษายน  พ.ศ.  2552
